Coba jelasin Dalam luahan dari Shalom dalam bahasa melayu dong

Perkataan shalom digunakan dalam pelbagai ucapan dan konteks di dunia dalam Bahasa Ibrani:

Shalom aleichem (שָׁלוֹם עֲלֵיכֶם), seperti Assalamu alaikum dalam Bahasa Arab. Balasan yang sesuai ialah aleichem shalom (עֲלֵיכֶם שָׁלוֹם).

Shabbat shalom (שַׁבָּת שָׁלוֹם) merupakan satu ucapan yang biasa digunakan dalam Shabbat (sabbath Yahudi). Ini paling banyak digunakan di kawasan-kawasan yang mempunyai Yahudi Mizrah, Yahudi Sephard, atau yang berpengaruh Israel moden. Banyak komuniti Yahudi Ashkenaz di diaspora Yahudi menggunakan Gut shabbes dalam Bahasa Yiddish.

Ma sh'lom'cha (מַה שְׁלוֹמְךָ) merupakan ucapan Bahasa Ibrani yang sama dengan "Apa khabar?" dalam Bahasa Melayu. Ini merupakan bentuk untuk seorang lelaki. Bentuk ucapan untuk seorang perempuan ialah Ma sh'lomech?. Untuk beberapa orang perempuan ialah Ma sh'lomchen?. Untuk beberapa orang lelaki atau sekumpulan orang yang bercampur jantina ialah Ma sh'lomchem?

Alav hashalom (עַלָיו הַשָּׁלוֹם) merupakan satu ungkapan yang digunakan oleh sesetengah komuniti Yahudi, terutamanya Yahudi Ashkenazi, selepas menyebutkan seseorang kehormatan yang meninggal dunia.

Oseh shalom ialah sebahagian daripada satu ungkapan yang sering timbul dalam ayat-ayat penamatan Liturgi Yahudi (termasuk birkat hamazon, kaddish dan doa amidah peribadi). Ayat yang penuh ialah "עוֹשֶֹה שָׁלוֹם בִּמְרוֹמָיו, הוּא יַעֲשֶֹה שָׁלוֹם עָלֵינוּ,וְעַל כָּל יִשְֹרָאֵל וְאִמְרוּ אָמֵן (Osĕ shālom bīmromāv hu ya'asĕ shālom aleynu v'al kol Yisrael v'imru amen).", yang diterjemahkan dalam Bahasa Melayu ialah "Tuhan yang membuat keamanan dalam keagungannya moga Tuhan membuat keamanan di kalangan kita dan seluruh Israel, Amin."

Perkataan Shalom digunakan secara meluas dalam lagu-lagu Israel popular seperti "In Our Garden", "Ratziti Sheteda", dan "Shalom Chaverim".

Presiden Amerika Syarikat Bill Clinton menamatkan euloginya untuk Yitzhak Rabin dengan Shalom, chaver (Jumpa lagi, kawanku).

Perkataan 'Lom (kadangkala Sh'lom) digunakan (terutamanya oleh remaja-remaja Yahudi) sebagai singkatan untuk perkataan "Shalom" dalam slanga.

Perkataan yang berkaitan dalam Bahasa Ibrani moden termasuk l'shalem (לְשַׁלֵּם), "untuk bayar" dan shalem (שָׁלֵם), "selesai".